บาทเปิด 35.75/80 บาทต่อดอลล่าร์  คาดทรงตัว
เงินบาทเปิดตลาด 35.75/80 บาทต่อดอลล่าร์  คาดทิศทางทรงตัวแคบถึงอ่อนค่าเล็กน้อย หลังไร้ปัจจัยสำคัญ
9 ม.ค. 2560

เงินบาทเปิดตลาด 35.75/80 บาทต่อดอลล่าร์  คาดทิศทางทรงตัวแคบถึงอ่อนค่าเล็กน้อย หลังไร้ปัจจัยสำคัญ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.75/80 บาท/ดอลลาร์ อ่อนค่าจากเมื่อเย็นวันศุกร์ที่ปิดตลาดที่ระดับ 35.69 บาท/ดอลลาร์
วันนี้เงินบาทคงจะเคลื่อนไหวทรงตัวอยู่กรอบแคบๆ เนื่องจากไม่มีข่าวที่เป็นปัจจัยสำคัญต่อค่าเงินมากนัก แต่ก็ยังมีโอกาสเคลื่อนไหวในทิศทางที่อ่อนค่า
"วันนี้ไม่ค่อยมีข่าวอะไรที่จะมีผลกับค่าเงิน บาทคงทรงๆ และอาจเคลื่อนไหวไปในทิศทางอ่อนค่าได้เล็กน้อย" นักบริหารเงินระบุ 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.70-35.90 บาท/ดอลลาร์